32005R1087
L 177/32
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1087/2005 НА КОМИСИЯТА
от 8 юли 2005 година
за изменение на Регламент (ЕО) № 1210/2003 на Съвета относно определени специфични ограничения върху икономическите и финансовите отношения с Ирак
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1210/2003 на Съвета относно определени специфични ограничения на икономическите и финансовите отношения с Ирак и за отмяна на Регламент (ЕО) № 2465/96 (1), и по-специално член 11, буква б) от него,
като има предвид, че:
(1)
Приложение IV към Регламент (ЕО) № 1210/2003 изброява физическите и юридическите лица, органи или образувания, свързани с режима на бившия президент Саддам Хюсеин, чийто средства и икономически ресурси са замразени по силата на посочения регламент.
(2)
На 22 юни 2005 г. Комитетът по санкциите към Съвета за сигурност на ООН реши да измени списъка, обхващащ Саддам Хюсеин и други висши държавни служители на бившия иракски режим, непосредствените членове на семействата им и юридическите лица, притежавани или контролирани от тях или от лица, действащи от тяхно име или в тяхна полза, за които следва да се прилага замразяването на средства и икономически ресурси. Следователно приложение IV следва да се измени съответно.
(3)
За да осигури ефективност на предвидените в настоящия регламент мерки, настоящият регламент трябва да влезе в сила незабавно,
ПРИЕ НАСТОЯЩИЯ РЕГЛАМЕНТ:
Член 1
Изменя се приложение IV към Регламент (ЕО) № 1210/2003 с приложението към настоящия регламент.
Член 2
Настоящият регламент влиза в сила от деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 юли 2005 година.